CELEX: 62022TN0263
Language: mt
Date: 2022-05-13 00:00:00
Title: Kawża T-263/22: Rikors ippreżentat fit-13 ta’ Mejju 2022 – CCCME et vs Il-Kummissjoni

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/39
            
         
      Rikors ippreżentat fit-13 ta’ Mejju 2022 – CCCME et vs Il-Kummissjoni
      (Kawża T-263/22)
      (2022/C 257/51)
      Lingwa tal-kawża: l-Ingliż
      
         Partijiet
      
      
         Rikorrenti: China Chamber of Commerce for Import and Export of Machinery and Electronic Products (CCCME) (Bejing, iċ-Ċina) u tmienja oħra (rappreżentanti: R. Antonini, E. Monard u B. Maniatis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2022/191 tas-16 ta’ Frar 2022 li jimponi dazju anti-dumping definittiv fuq ċerti elementi tal-irbit tal-ħadid jew tal-azzar li joriġinaw mir-Repubblika Popolari taċ-Ċina (1), sa fejn dan jirrelata maċ-CCCME, mal-kumpanniji individwali, u mal-membri kkonċernati; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrenti tinvoka disa’ motivi.
      
                  1.
               
               
                  L-ewwel motiv ibbażat fuq il-ksur mill-Kummissjoni tal-Artikolu 2(6a)(a) tar-Regolament bażiku u tal-prinċipju ta’ amministrazzjoni tajba fid-determinazzjoni tagħha tal-valur normali.
               
            
                  2.
               
               
                  It-tieni motiv ibbażat fuq in-nuqqas tal-Kummissjoni li tiżgura paragun ġust fid-determinazzjoni tagħha ta’ dumping bi ksur tal-Artikolu 2(10) tar-Regolament bażiku.
               
            
                  3.
               
               
                  It-tielet motiv ibbażat fuq il-ksur mill-Kummissjoni tal-Artikolu 18 tar-Regolament bażiku u tal-Artikolu 6.8 u tal-Anness II tal-Ftehim antidumping tal-WTO fl-użu tagħha ta’ fatti disponibbli għad-determinazzjoni tal-ħaddiema.
               
            
                  4.
               
               
                  Ir-raba’ motiv ibbażat fuq il-ksur mill-Kummissjoni tal-Artikolu 9(6) tar-Regolament bażiku fid-determinazzjoni tagħha tal-marġni ta’ dumping għall-produtturi esportaturi li kkooperaw iżda li ma kinux fil-kampjun.
               
            
                  5.
               
               
                  Il-ħames motiv ibbażat fuq in-nuqqas tal-Kummissjoni li twettaq eżami oġġettiv tad-dannu u tar-rabta kawżali abbażi ta’ provi pożittivi bi ksur tal-Artikoli 3(2), 3(3), 3(5) u 3(6), flimkien mal-Artikolu 4(1) tar-Regolament bażiku.
               
            
                  6.
               
               
                  Is-sitt motiv ibbażat fuq il-fatt li l-analiżi tat-twaqqigħ tal-prezz tal-Kummissjoni tikser l-Artikoli 3(2), 3(3) u 9(4) tar-Regolament bażiku.
               
            
                  7.
               
               
                  Is-seba’ motiv ibbażat fuq in-nuqqas tal-Kummissjoni li twettaq paragun ġust fl-evalwazzjoni tagħha tal-effetti tal-prezz bi ksur tal-Artikoli 3(2), 3(3), 3(6) u 9(4) tar-Regolament bażiku.
               
            
                  8.
               
               
                  It-tmien motiv ibbażat fuq in-nuqqas tal-Kummissjoni li twettaq eżami oġġettiv ibbażat fuq provi pożittivi fir-rigward tal-indikaturi tad-dannu, bi ksur tal-Artikoli 3(2) u 3(5) tar-Regolament bażiku.
               
            
                  9.
               
               
                  Id-disa’ motiv ibbażat fuq il-ksur mill-Kummissjoni tal-Artikolu 6(7), tal-Artikolu 19(1), (2) u (3) u tal-Artikolu 20(2) u (4) tar-Regolament bażiku, kif ukoll tad-drittijiet tad-difiża.
               
            
         (1)  ĠU 2022, L 36, p. 1.